Ciclistul italian Luca Mozzato (Arkea-B&B Hotels) a câştigat vineri, la sprint, semiclasica Bredene-Koksijde, desfăşurată între localităţile belgiene cu aceste nume, pe distanţa de 201,2 km, scrie AFP, potrivit Agerpres.
Mozzato, câştigător al cursei Binche-Chimay-Binche în octombrie anul trecut, a fost cronometrat în 4:46:31, fiind urmat cu acelaşi timp de olandezul Dylan Groenewegen (Team Jayco-AlUla) şi de belgianul Gerben Thyssen (Intermarche-Wanty).
Italianul şi-a adjudecat astfel al treilea titlu al său şi a oferit al treilea trofeu în acest sezon echipei sale.
Anul trecut cursa a fost câştigată de Gerben Thyssen.